Kirsti Kraft

Kirsti Kraft (født 7. oktober 1963) er en norsk journalist som blant annet har vært programleder og reporter i flere radioprogrammer på NRK P2.

I 2001 utga hun Er Mamma egentlig et menneske? Samtaler om den moderne morsrollen på Verbum Forlag.

Kraft studerte ved Universitetet i Oslo. Hun har siden blant annet levert intervjuer og reportasjer til etikkmagasinet Verdibørsen, samfunnsmagasinet Sånn er livet og oppfølgeren Ekko, et radioprogram om samfunn og vitenskap.

Våren 2016 lanserte NRK podcasten Kraft, hvor Kirsti Kraft er programleder. Podcasten omhandler temaer knyttet til hverdagspsykologi. I 2018 vant Kraft Prix Radios pris for årets beste intervju for et intervju med Else Kåss Furuseth i podcasten.

Referanser 

Norske radiojournalister
NRK-journalister
Norske programledere